Source: http://www.fowlerandtanner.hu/polgari-jog/mennyibe-fog-ez-kerulni-nekem-ugyvedno-ur/
Timestamp: 2020-07-02 16:40:20
Document Index: 34602132

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

ÜGYVÉDI KÖLTSÉGEKRŐL ÁLTALÁBAN
Elöljáróban azt fontos tisztáznunk, hogy mi alapján illetheti meg az ügyvédet díjazás.
Az ügyvédi megbízási díj – munkadíj – szabad megállapodás tárgya. Az ügyvéd, amikor elvállal egy ügyet, ügyfelével megállapodik abban, hogy mikor és milyen összeg illeti meg az általa végzett jogi munkáért. A munkadíj összegét a felek együttesen határozzák meg az ügy jellegének figyelembevételével és a megbízási szerződésben rögzítik. Ez a gyakorlatban általában azt jelenti, hogy az ügyvéd tájékoztatja az ügyfelet a díjszabásáról, az ügyfél pedig vagy kifizeti a kért összeget, vagy egy másik ügyvédet keres. (írta a Budapesti Ügyvédi Kamara)
Az általános elgondolással szemben nem létezik egy egységes díjtáblázat, amelyet mindenképpen meg kellene fizetni, a díjazás abszolút a megállapodás tárgya.
A munkadíjat – egyebek mellett – befolyásolja az ügyvéd szakképzettsége, szakmai tapasztalata, az ellátandó ügy jellegzetességei, a ráfordítandó munka mennyisége. Ezért természetes, hogy az ügyvédek akár azonos típusú ügyeket (pl.: ingatlan adásvétel, bontóper, tanácsadás, szerződés írás, perbeli képviselet stb.) is különböző díjak mellett vállalnak. Éppen ezért célszerű a megbízás előtt alaposan tájékozódni az ügyvéd díjszabásáról. (írta a Budapesti Ügyvédi Kamara)
A díjazás tekintetében többféle variáció jöhet szóba, ezek a következőek:
Egy összegű fix munkadíj
Százalékos díj
Óradíjas megállapodás
Sikerdíj (önmagában sikerdíjat kikötni nem lehet!)
Felmerülő költségek megtérítése (például kiszállás díja)
Fix díjasak általában többek között a családjogi és munkajogi ügyek, a büntetőügyek és a cégalapítás. Általában óradíj alapú a jogi tanácsadás. Százalékos díjmegállapítás általában a polgári ügyekre jellemző.
Ezek a megállapítások érvényesek minden ügyvédi megbízással kapcsolatos ügyre, nem kizárólag a fent felsorolt 3 esetre.
Polgári peres ügyekben a perköltséget a vesztes fél viseli. A pernyertes fél igényelheti, hogy részére a bíróság az ügyvéd munkadíjának és készkiadásainak címén kötelezze a pervesztes felet a fél és képviselője között létrejött ügyvédi megbízási szerződésben kikötött megbízási díj, valamit a fél által képviselője részére költségtérítésként megfizetett indokolt készkiadások együttes összegének megfizetésére.
Így tehát meg lehet téríttetni:
ügyvédi munkadíj: az ügyvéd munkájának honorálása, amely nem foglalja magában a felmerülő költségeket
készkiadás: a felmerülő költségek, az ügy ellátásával felmerülő ráfordítások, így például nagy távolságra utazás, szállásköltség
Ez azt jelenti, hogy a polgári peres ügyekben pernyertességünk esetén igényelhetjük, hogy a vesztes fél térítse meg számunkra költségeinket. Így tehát amikor azon gondolkodunk, hogy érdemes e perbe vágni, ne legyen mérlegelési szempont az, hogy a perre fordított költségeink mindenképpen elvesznek majd.
Az ügyvédi munkadíj összegét egyébként a bíróság indokolt esetben mérsékelheti, ha az nem áll arányban a pertárgy értékével vagy a ténylegesen elvégzett ügyvédi tevékenységgel.
Ha a fél és az ügyvéd között nincs az ügy ellátására vonatkozó díjmegállapodás, vagy ha a fél ezt kéri, a bíróság a képviselet ellátásával felmerült munkadíj mértékét határozza meg. Ebben az esetben jogszabály által meghatározott, fix vagy fix számítás alapján kalkulált összeget kell megfizetnünk.
KÖLTSÉGKEDVEZMÉNYEK, KÖLTSÉGMENTESSÉGEK
A pernyertesség esetén alkalmazható megtérítés lehetőségen kívül rendelkezésre állnak úgynevezett költségkedvezményre és mentességre okot adó esetek is.
2017. évi CXXVIII. törvény alapján, a teljesség igénye nélkül említünk pár esetet, költségkedvezmény illeti meg a felet.
Költségkedvezmény fajtái: a költségmentesség, a költségfeljegyzési jog, az illetékmentesség, valamint az illetékfeljegyzési jog.
rendelkezésre álló havi nettó jövedelme (munkabére, nyugdíja, egyéb rendszeres pénzbeli juttatása) nem haladja meg az öregségi teljes nyugdíj mindenkori legkisebb összegét és vagyona nincs,
aktív korúak ellátására jogosult, vagy aktív korúak ellátására jogosult – a szociális igazgatásról és szociális ellátásokról szóló törvény szerinti – közeli hozzátartozójával él közös háztartásban,
közgyógyellátásban részesül vagy egészségügyi szolgáltatásra való jogosultságát állapították meg,
a családjában olyan gyermeket gondoz, akinek a rendszeres gyermekvédelmi kedvezményre való jogosultságát megállapították.
Ezeknek a személyeknek a s költségmentesség szabályai szerint tehát a törvény hatálya alá tartozó ügyekben (a polgári peres és bírósági polgári nemperes, valamint a közigazgatási bírósági eljárásban) költségmentességet engedélyeznek.
Költségmentesség esetén a fél mentes
az illeték előzetes megfizetése,
jogszabály eltérő rendelkezése hiányában – a per során felmerülő költség előlegezése,
jogszabály eltérő rendelkezése hiányában – a meg nem fizetett illeték, továbbá az állam által előlegezett költség megfizetése, és
a perköltség-biztosíték letétele
A fél részére teljes költségfeljegyzési jogot kell engedélyezni, ha a fél rendelkezésre álló havi nettó jövedelme nem haladja meg a tárgyévet megelőző második év nemzetgazdasági bruttó havi átlagkeresetének 30%-át, és vagyona nincs.
E két feltétel együttes teljesülése esetén a fél mentes az illeték előzetes megfizetése, és a per során felmerülő költség előlegezése alól. Amennyiben a fél pervesztes, ezt utólag kell megfizetnie.
Az illetékmentességgel és illetékfeljegyzési joggal korábbi cikkünkben, telekvásárlás esetében már foglalkoztunk.
A munkajogi perekben szintén érvényesek az ügyvédi díjra általunk leírt rendelkezések. Ezekben a perekben rendelkezésre áll továbbá még egy eszköz, amely a peres fél, jelen esetben a munkavállaló helyzetét kívánja megkönnyíteni. Ez a munkavállalói költségkedvezmény.
A véleményünk az, hogy kevés ember bír megfelelő tudomással a munkavállalói költségkedvezményről annak ellenére, hogy jelentős kedvezményhez juttatja az egyént, amennyiben perre kerül sor.
MI IS AZ A MUNKAVÁLLALÓI KÖLTSÉGKEDVEZMÉNY?
A Polgári perrendtartásról szóló törvény (2016. évi CXXX. törvény) 525. §-a úgy fogalmaz, hogy „Ha a munkaügyi per által érintett munkaviszonyból származó távolléti díj nem haladja meg a jogszabályban meghatározott mértéket, a perben félként részt vevő munkavállaló munkavállalói költségkedvezményre jogosult.”
Tehát a fenti jogszabály alapján munkavállaló munkavállalói költségkedvezményre jogosult, ha a perrel érintett munkaviszonyból származó távolléti díja nem haladja meg a Központi Statisztikai Hivatal által közzétett, 2 évvel korábbi nemzetgazdasági bruttó havi átlagkereset (távolléti díj) kétszeresét.
Mivel a KSH által közzétett statisztika szerint a 2018. évben a havi bruttó átlagkereset 329.000,- Ft volt, ennek a kétszerese 658.000,- Ft, így a 2020. évben minden munkavállaló, akinek távolléti díja ezen összeget nem haladja (márpedig sajnos általában nem haladja meg) igénybe veheti a munkavállalói költségkedvezményt.
A felet a munkavállalói költségkedvezmény alapján – jogszabály eltérő rendelkezése hiányában – a keresetlevél előterjesztésétől kezdve, a per egész tartamára, valamint a végrehajtási eljárásra is kiterjedően költségmentesség illeti meg. Az, hogy mit jelent a költségmentesség, előző pontunkban már tárgyaltuk.
A büntetőügyek költségeiről elsősorban a büntetőeljárásról szóló 2017. évi XC. törvény (továbbiakban: Be.), valamint a terhelt és a meghatalmazott védő, valamint a büntetőeljárásban részt vevő egyéb személyek díjáról és költségéről szóló 19/2018. (VI.28.) IM rendelet, valamint a a pártfogó ügyvéd, az ügygondnok és a kirendelt védő részére megállapítható díjról szóló 32/2017. (XII.27.) IM rendelet tartalmaz szabályokat.
A büntetőügyekben az ügyvédi munkadíjban – ahogy azt a korábbiakban írtuk – az ügyvéd és védence szabadon állapodhatnak meg
A kirendelt védő ügyvédi munkadíja rendeletben meghatározott minden egyes eljárási cselekményre. Az ügyvédi munkadíj mind a nyomozati, mind a bírósági szakban megilleti a kirendelt védőt. A védő ügyvédi munkadíját és költségeit az a bíróság, az ügyész, illetőleg nyomozó hatóság előlegezi, amelynek eljárása során az költségként felmerült.
Azoknak, akik anyagi helyzetük miatt nem engedhetik meg maguknak, hogy ügyvédet fogadjanak, a jogi segítségnyújtásról szóló 2003. évi LXXX. törvény alapján – jelenleg még igen szűk körben – lehetőségük van arra, hogy az állam által finanszírozott jogi tanácsadást, közkeletű nevén a “nép ügyvédjének” szolgálatait (Jogi Segítségnyújtó Szolgálat) vegyék igénybe. Ha többet akar tudni a “nép ügyvédjének” intézményéről, tájékozódjék az Igazságügyi Szolgálat honlapján. (lásd: Budapesti Ügyvédi Kamara honlapja)
Fő szabály szerint költségkedvezmény a terheltet (aki ellen a büntetőeljárás folyik), a természetes személy sértettet (az az ember, aki ellen a bűncselekményt elkövették), a vagyoni érdekeltet, valamint az egyéb érdekeltet illetheti meg abban az esetben, ha jövedelmi vagy vagyoni okokból a bűnügyi költséget, vagy annak egy részét nem tudja megtéríteni. -> MIT TAKAR A „BŰNÜGYI KÖLTSÉG”? A bűnügyi költség pontos meghatározását a Be.-ben találhatjuk:
az a díj vagy költség, amelyet a büntetőeljárásban, illetve a büntetőeljárással összefüggésben az állam előlegezett (pl.: tanú költsége, szakértő, szaktanácsadó díja és költsége, lefoglalt dolog szállításának és megőrzésének költsége)
Különösen indokolt esetben a nem természetes személy sértett. vagyoni érdekelt, és egyéb érdekelt (pl. cég) is részesíthető költségkedvezményben, ha vagyoni helyzete miatt nem tudja megfelelően gyakorolni jogait a büntetőeljárásban.
Ezeken túl jogszabály meghatározhat olyan eseteket, amikor a terheltet, sértettet, vagyoni érdekeltet és egyéb érdekeltet a vagyoni helyzetétől függetlenül illeti meg költségkedvezmény.
Mikre jogosít a költségkedvezmény?
terhelt esetén a részére kirendelt védő díját az állam megelőlegezi és viseli.
sértett, vagyoni érdekelt, egyéb érdekelt, magánvádló és pótmagánvádló esetén a pártfogó ügyvéd díját az állam megelőlegezi és a jogi segítségnyújtásról szóló törvényben meghatározott esetben viseli
pótmagánvádló esetén továbbá az ügyiratokról kért egyszeri másolat kiadására vonatkozó illetékfeljegyzésre is kiterjed a költségkedvezmény.
Ne aggódjunk tehát amiatt, hogy anyagi körülményeink miatt egyedül maradunk egy büntetőeljárásban! Ha nem engedhetjük meg magunknak, hogy meghatalmazzunk egy ügyvédet, attól függően, hogy a perben melyik oldalon állunk, kirendelt védő, illetve pártfogó ügyvéd fog nekünk segíteni, és ha vagyoni helyzetünk alapján indokolt, ezen személyek eljárása semmibe nem fog nekünk kerülni!
A költségkedvezményt a büntetőeljárásban részt vevő személy kérelmére a jogi segítségnyújtó szolgálat engedélyezi.
MI LESZ AZ EGYÉB KIADÁSOKKAL?
Természetesen bizonyos költségek megtérítésére igényt lehet tartani.
Pontosan milyen költségek megtérítését lehet kérni?
A TERHELT az alábbi költségei megtérítésére jogosult:
Az eljárási cselekményen való megjelenésével kapcsolatos úti- és szállásköltség, illetve parkolási díj
A terhelt által magánszakértői vélemény elkészítésével megbízott szakértő díja és költsége – ennek megtérítésére azonban a terhelt csak akkor jogosult, ha a magánszakértői vélemény szakvéleménynek minősül!
Annak a költsége, ha a terhelt indítványára valamely eljárási cselekményről folyamatos hangfelvétel vagy kép- és hangfelvétel készül,
A telefon, telefax, postai és egyéb indokolt és szükséges költségek
Abban az esetben, ha a terhelt TÖRVÉNYES KÉPVISELŐJÉNÉL merülnek fel ezek a költségek, a terhelt a törvényes képviselőjénél felmerült költségek megtérítésére is jogosult.
FONTOS! A terhelt és törvényes képviselője csak akkor kérheti ezen költségek megtérítését, ha a bíróság a vádlottat (=terhelt) felmentette, vagy vele szemben az eljárást megszüntette! Abban az esetben, ha a vádat az ügyészség képviselte, a terhelt csak akkor jogosult az eljárás megszüntetése folytán költségei megtérítésére, ha az eljárást a bíróság vádejtés miatt szüntette meg. A terhelt nem kérheti ezen költségei megtérítését, ha a bíróság a őt kóros elmeállapota miatt mentette fel, és elrendelte a kényszergyógykezelését.
A SÉRTETT, a MAGÁNFÉL, a MAGÁNVÁDLÓ, a PÓTMAGÁNVÁDLÓ, a VAGYONI ÉRDEKELT, az EGYÉB ÉRDEKELT, valamint e személyek TÖRVÉNYES, illetve MEGHATALMAZOTT KÉPVISELŐJE – ide nem értve a pártfogó ügyvédet és az ügygondnokot – az alábbi költségeik megtérítésére jogosultak:
Az eljárási cselekményen való megjelenéssel kapcsolatos úti- és szállásköltség, illetve parkolási díj
Annak a költsége, ha a terhelt indítványára valamely eljárási cselekményről folyamatos hangfelvétel vagy kép- és hangfelvétel készül
A szóban forgó költségeket és díjakat a bíróság határozattal állapítja meg. A költségeket a költséggel érintett személy által előterjesztett kimutatás és igazolás alapján határozza meg. Amennyiben a költséggel érintett személy ilyen kimutatást/igazolást nem terjeszt elő, a bíróság az eljárás ügyiratai alapján állapítja meg a költség összegét.
A Be. számos rendelkezést tartalmaz arra vonatkozóan, hogy bizonyos költségeket az állam finanszíroz. A következőkben néhány példát hozunk arra, hogy mi mindent fizet meg az állam egy büntetőeljárás során.
A Be. értelmében az állam viseli:
Az előállítás költségét
Fő szabály szerint az eljárás megszüntetése esetén a bűnügyi költséget
Azt a díjat vagy költséget, amelyet a büntetőeljárásban, illetve a büntetőeljárással összefüggésben az állam előlegezett (pl.: tanú költsége, szakértő, szaktanácsadó díja és költsége, lefoglalt dolog szállításának és megőrzésének költsége) <- lásd: bűnügyi költségek (különbség az előző példához képest: itt nem került sor az eljárás megszüntetésére)
A terhelt kirendelt védőjének díját és költségét, ha annak megfizetése alól a terhelt költségkedvezmény folytán mentesül
Azt a költséget, amely annak kapcsán merül fel, hogy a vádlott hallássérült, beszédfogyatékos, vak, siketvak, illetve a magyar nyelvet nem ismeri, vagy az eljárás során saját anyanyelvét használja
Azt a pártfogó ügyvédi díjat, amelynek viselésére a büntetőeljárásban részt vevő személy nem kötelezhető
A bűnügyi költséget abban az esetben is, ha a perújítási indítványt az ügyészség vonta vissza
Azt a bűnügyi költséget is, amely a jogorvoslati eljárás során merült fel
Ha tehát azért nem szeretnénk büntetőeljárásba bocsátkozni, mert attól tartunk, hogy nem bírná a pénztárcánk, érdemes számításba venni, hogy számos esetben a büntetőeljárás során felmerült költségeinket visszakapjuk!
aggodalomaktív korúakállamátlagkeresetátmeneti szállásBe.bíróságbírósági polgári nemperes eljárásbüntetőeljárásbűnügyi költségdíjdíjmegállapodásdíjtáblázategy összegegyéb érdekeltegyéb kiadásokeljárás megszüntetéseeljárási cselekményfélfelmentésfixgyermekvédelemhatározathavi nettó jövedelemhonorálásilletékilletékfeljegyzési jogjogi háttérjogi munkakényszergyógykezelésképviselőkeresetlevélkészkiadáskirendelt védőköltségköltségfeljegyzési jogköltségkedvezményköltségmentességközgyógyellátásközigazgatási eljárásKözponti Statisztikai Hivatalmagánfélmagánszakértői véleménymagánvádlómegállapodásmegbízásmeghatalmazott védőMegtérítésmunkadíjmunkajogi permunkavállalómunkavállalói költségkedvezménymunkaviszonynem természetes személynyomozó hatóságparkolási díjpártfogó ügyvédperperköltségperköltség-biztosítékpernyertespervesztespolgári peres eljáráspolgári perrendtartáspótmagánvádlórendeletSértettSIkerdíjszabad megállapodásszállásköltségszázalékos díjtávolléti díjterhelttermészetes személytörvénytörvényes képviselőügyészügyvédútiköltségvádlottvagyonvagyoni érdekeltvagyoni helyzetvédővégrehajtási eljárás